Óttast bilanir í flutningsneti við þessar veðuraðstæður „ Með vaxandi vindi , lítið eitt hlýnandi veðri og talsvert mikilli úrkomu má reikna með vaxandi veðuráraun á raflínur á Vestfjörðum , Snæfellsnesi , í Dölum og við Hrútafjörð allt þar til í kvöld að veður fer skánandi að nýju , “ segir í tilkynningu frá Landsneti . Veðurstofan spáir norðaustan 10 - 18 m / s , en 15 - 23 norðvestan til á landinu fram eftir kvöldi . Snjókoma norðan - og austan lands , dálítil él á suðvesturlandi , annars úrkomulítið . Norðan 8 - 13 m / sek á morgun og éljagangur fyrir norðan og austan , en léttskýjað sunnan heiða . Austlægari vindur seint annað kvöld á suðvestanverðu landinu og snjókoma . Frost 0 til 5 stig .